CELEX: 32020D0287
Language: mt
Date: 2020-02-27 00:00:00
Title: Deċiżjoni tal-Kunsill (UE) 2020/287 tas-27 ta’ Frar 2020 dwar il-pożizzjoni li trid tittieħed f’isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti f’dak li għandu x’jaqsam mal-proposti għal modifiki għar-Regolamenti tan-NU Nru 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 u 152, f’dak li għandu x’jaqsam mal-mal-proposti għal modifiki għar-Regolamenti Tekniċi Globali Nru 3, 6 u 16, f’dak li għandu x’jaqsam mal-proposta għal emendi għar-Riżoluzzjoni Kkonsolidata R.E.5, u f’dak li għandu x’jaqsam mal-proposti għal awtorizzazzjonijiet biex tiġi żviluppata emenda għal-GTR Nru 6 u biex jiġi żviluppat GTR ġdid dwar id-Determinazzjoni tal-Potenza tal-Vetturi li jaħdmu bl-Elettriku

2.3.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 62/26
               
            
         DEĊIŻJONI TAL-KUNSILL (UE) 2020/287
         tas-27 ta’ Frar 2020
         dwar il-pożizzjoni li trid tittieħed f’isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti f’dak li għandu x’jaqsam mal-proposti għal modifiki għar-Regolamenti tan-NU Nru 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 u 152, f’dak li għandu x’jaqsam mal-mal-proposti għal modifiki għar-Regolamenti Tekniċi Globali Nru 3, 6 u 16, f’dak li għandu x’jaqsam mal-proposta għal emendi għar-Riżoluzzjoni Kkonsolidata R.E.5, u f’dak li għandu x’jaqsam mal-proposti għal awtorizzazzjonijiet biex tiġi żviluppata emenda għal-GTR Nru 6 u biex jiġi żviluppat GTR ġdid dwar id-Determinazzjoni tal-Potenza tal-Vetturi li jaħdmu bl-Elettriku
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 114, flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Bid-Deċiżjoni tal-Kunsill 97/836/KE (1), l-Unjoni aderixxiet mal-Ftehim tal-Kummissjoni Ekonomika tan-Nazzjonijiet Uniti għall-Ewropa (NU/KEE) li jikkonċerna l-adozzjoni tal-preskrizzjonijiet tekniċi uniformi għal vetturi bir-roti, tagħmir u partijiet liema jistgħu jkunu ffittjati u/jew ikunu użati ma’ vetturi bir-roti u l-kondizzjonijiet għar-rikonoxximent reċiproku tal-approvazzjonijiet mogħtija fuq il-bażi ta’ dawk il-preskrizzjonijiet (il-“Ftehim Rivedut tal-1958”). Il-Ftehim Rivedut tal-1958 daħal fis-seħħ fl-24 ta’ Marzu 1998.
                  
               
                     (2)
                  
                  
                     Bid-Deċiżjoni tal-Kunsill 2000/125/KE (2), l-Unjoni aderixxiet mal-Ftehim dwar l-istabbiliment ta’ regolamenti tekniċi globali għal vetturi bir-roti, apparat u partijiet li jistgħu jitwaħħlu u/jew jintużaw f’vetturi bir-roti (il-“Ftehim Parallel”). Il-Ftehim Parallel daħal fis-seħħ fil-15 ta’ Frar 2000.
                  
               
                     (3)
                  
                  
                     Skont l-Artikolu 1 tal-Ftehim Rivedut tal-1958 u l-Artikolu 6 tal-Ftehim Parallel, il-Forum Dinji tan-NU/KEE għall-Armonizzazzjoni tar-Regolamenti tal-Vetturi (WP.29) jista’ jadotta, kif applikabbli, il-proposti għal modifiki għar-Regolamenti adottati skont il-Ftehim Rivedut tal-1958 (Regolamenti tan-NU) Nru 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 u 152, il-proposti għal modifiki għar-Regolamenti Tekniċi Globali (GTR) Nru 3, 6 u 16, il-proposta għal emendi għar-Riżoluzzjoni Kkonsolidata R.E.5 u l-proposti għal awtorizzazzjonijiet biex tiġi żviluppata emenda għal-GTR Nru 6 u biex jiġi żviluppat GTR ġdid dwar id-Determinazzjoni tal-Potenza tal-Vetturi li jaħdmu bl-Elettriku (DEVP).
                  
               
                     (4)
                  
                  
                     Waqt il-180 sessjoni tal-Forum Dinji li ser issir bejn l-10 u t-12 ta’ Marzu 2020, id-WP.29 għandu jadotta l-atti msemmijin hawn fuq b’rabta mad-dispożizzjonijiet amministrattivi u mal-preskrizzjonijiet tekniċi uniformi għall-approvazzjoni ta’ Regolamenti tekniċi armonizzati tan-NU u GTR għal vetturi bir-roti, tagħmir u partijiet li jistgħu jitwaħħlu u/jew jintużaw f’vetturi bir-roti.
                  
               
                     (5)
                  
                  
                     Huwa xieraq li tiġi stabbilita l-pożizzjoni li trid tittieħed f’isem l-Unjoni fid-WP.29 f’dak li għandu x’jaqsam mal-adozzjoni tal-proposti għal Regolamenti tan-NU, minħabba li r-Regolamenti tan-NU ser ikunu vinkolanti fuq l-Unjoni u jkollhom il-kapaċità li jinfluwenzaw b’mod deċiżiv il-kontenut tad-dritt tal-Unjoni fil-qasam tal-approvazzjoni tat-tip tal-vetturi.
                  
               
                     (6)
                  
                  
                     Id-Direttiva 2007/46/KE tal-Parlament Ewropew u tal-Kunsill (3) issostitwiet is-sistemi tal-approvazzjoni tal-Istati Membri bi proċedura tal-approvazzjoni tal-Unjoni u stabbiliet qafas armonizzat li fih dispożizzjonijiet amministrattivi u rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati l-ġodda kollha. Dik id-Direttiva inkorporat ir-Regolamenti tan-NU fis-sistema tal-approvazzjoni tat-tip tal-UE, jew bħala rekwiżiti għall-approvazzjoni tat-tip jew bħala alternattivi għal-leġislazzjoni tal-Unjoni. Mill-adozzjoni tad-Direttiva 2007/46/KE ’l hawn, ir-Regolamenti tan-NU ġew inkorporati dejjem aktar fil-leġislazzjoni tal-Unjoni.
                  
               
                     (7)
                  
                  
                     Fid-dawl tal-esperjenza u tal-iżviluppi tekniċi, jeħtieġ li jiġu emendati jew issupplimentati r-rekwiżiti marbutin ma’ ċerti elementi jew karatteristiċi koperti mir-Regolamenti tan-NU Nru 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 u 152. Barra minn hekk, jeħtieġ li jiġu emendati ċerti dispożizzjonijiet fital-GTR Nru 3, 6 u 16. Fl-aħħar nett, jeħtieġli jiġu adottati l-emendi għar-Riżoluzzjoni Kkonsolidata R.E.5 u l-awtorizzazzjonijiet biex tiġi żviluppata emenda għall-GTR Nru 6 u biex jiġi żviluppat GTR ġdid dwar id- DEVP.
                  
               
                     (8)
                  
                  
                     Id-dokument ta’ ħidma tad-WP.29 bin-numru ta’ referenza ECE/TRANS/WP.29/2020/25 għandu x’jaqsam ma’ proposta għas-Suppliment 2 għar-Regolament tan-NU Nru 144 (Sistemi tas-Sejħiet ta’ Emerġenza f’każ ta’ Inċidenti), li għadha mhix lesta biex jittieħed vot dwarha fid-WP.29.
                  
               
                     (9)
                  
                  
                     Id-dokument ta’ ħidma tad-WP.29 bin-numru ta’ referenza ECE/TRANS/WP.29/2020/2 għandu x’jaqsam ma’ proposta għas-Suppliment 1 għas-serje 08 ta’ emendi għar-Regolamenttan-NU Nu 9(L-Istorbju mill-Vetturi bi Tliet Roti). Minħabba li l-Unjoni mhix qed tapplika d-dispożizzjonijiet uniformi tar-Regolament tan-NU Nru 9, m’hemmx bżonn tiġi stabbilita pożizzjoni tal-Unjoni dwar il-proposta ECE/TRANS/WP.29/2020/2,
                  
               ADOTTA DIN ID-DEĊIŻJONI:
         
            Artikolu 1
            Il-pożizzjoni li trid tittieħed f’isem l-Unjoni fid-WP.29 waqt il-180 sessjoni tiegħu li ser issir bejn l-10 u t-12 ta’ Marzu 2020 għandha tkun li tivvota favur il-proposti elenkati fl-Anness għal din id-Deċiżjoni.
         
         
            Artikolu 2
            Il-pożizzjoni li trid tittieħed f’isem l-Unjoni fid-WP.29 waqt il-180 sessjoni tiegħu li ser issir bejn l-10 u t-12 ta’ Marzu 2020 għandha tkun li tivvota kontra l-proposta għas-Suppliment 2 għar-Regolament Nru 144 tan-NU (Sistemi tas-Sejħiet ta’ Emerġenza f’każ ta’ Inċidenti, dokument ta’ ħidma ECE/TRANS/WP.29/2020/25).
         
         
            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, is-27 ta’ Frar 2020.
            
               
                  Għall-Kunsill
               
               
                  Il-President
               
               D. HORVAT
            
         
         
            (1)  Id-Deċiżjoni tal-Kunsill 97/836/KE tas-27 ta’ Novembru 1997 bil-għan tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li jikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet liema jistgħu jkunu ffittjati u/jew ikunu użati ma’ vetturi bir-roti u l-kondizzjonijiet għar-rikonoxximent reċiproku tal-approvazzjonijiet mogħtija fuq il-bażi ta’ dawn il-preskrizzjonijiet (“Ftehim Rivedut tal-1958”) (ĠU L 346, 17.12.1997, p. 78).
         
            (2)  Id-Deċiżjoni tal-Kunsill 2000/125/KE tal-31 ta’ Jannar 2000 dwar il-konklużjoni tal-Ftehim li jistabbilixxi regolamenti, tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”) (ĠU L 35, 10.2.2000, p. 12).
         
            (3)  Id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (“Direttiva Kwadru”) (ĠU L 263, 9.10.2007, p. 1).
      
      
         
            ANNESS
            
                        Numru tar-Regolament
                     
                     
                        Titlu tal-punt fl-aġenda
                     
                     
                        Referenza tad-dokument  (1)
                        
                     
                  
                        10
                     
                     
                        Proposta għas-Suppliment 1 għas-serje 06 ta’ emendi għar-Regolament tan-NU Nru 10 (Il-kompatibbiltà elettromanjetika)
                     
                     
                        ECE/TRANS/WP.29/2020/30
                     
                  
                        26
                     
                     
                        Proposta għas-serje 04 ta’ emendi għar-Regolament tan-NU Nru 26 (Il-projezzjonijiet esterni tal-karozzi tal-passiġġieri)
                     
                     
                        ECE/TRANS/WP.29/2020/26
                     
                  
                        26
                     
                     
                        Proposta għas-Suppliment 4 għas-serje 03 ta’ emendi għar-Regolament tan-NU Nru 26 (Il-projezzjonijiet esterni tal-karozzi tal-passiġġieri)
                     
                     
                        ECE/TRANS/WP.29/2020/15
                     
                  
                        28
                     
                     
                        Proposta għas-Suppliment 6 għas-serje oriġinali ta’ emendi għar-Regolament tan-NU Nru 28 (L-apparat ta’ twissija li jinstema’)
                     
                     
                        ECE/TRANS/WP.29/2020/3
                     
                  
                        46
                     
                     
                        Proposta għas-Suppliment 7 għas-serje 04 ta’ emendi għar-Regolament tan-NU Nru 46(L-apparat għall-viżjoni indiretta)
                     
                     
                        ECE/TRANS/WP.29/2020/16
                     
                  
                        46
                     
                     
                        Proposta għas-Suppliment 8 għas-serje 04 ta’ emendi għar-Regolament tan-NU Nru 46 (L-apparat għall-viżjoni indiretta)
                     
                     
                        ECE/TRANS/WP.29/2020/17
                     
                  
                        48
                     
                     
                        Proposta għal serje 07 ġdida ta’ emendi għar-Regolament tan-NU Nru 48 (L-installazzjoni tad-dwal u tal-apparat għas-sinjalar bid-dawl)
                     
                     
                        ECE/TRANS/WP.29/2020/36, WP.29-180-07
                     
                  
                        51
                     
                     
                        Proposta għas-Suppliment 6 għas-serje 03 ta’ emendi għar-Regolament tan-NU Nru 51 (L-istorbju mill-vetturi tal-kategoriji M u N)
                     
                     
                        ECE/TRANS/WP.29/2020/4
                     
                  
                        55
                     
                     
                        Proposta għas-serje 02 ta’ emendi għar-Regolament tan-NU Nru 55 (L-akkoppjamenti mekkaniċi)
                     
                     
                        ECE/TRANS/WP.29/2020/27
                     
                  
                        58
                     
                     
                        Proposta għas-Suppliment 1 għas-serje 03 ta’ emendi għar-Regolament tan-NU Nru 58 (L-apparat ta’ protezzjoni ta’ wara kontra l-underrun)
                     
                     
                        ECE/TRANS/WP.29/2020/19
                     
                  
                        59
                     
                     
                        Proposta għal serje 03 ġdida ta’ emendi għar-Regolament tan-NU Nru 59 (Is-sistemi ta’ sostituzzjoni tas-sajlenser)
                     
                     
                        ECE/TRANS/WP.29/2020/7
                     
                  
                        62
                     
                     
                        Proposta għas-serje 01 ta’ emendi għar-Regolament tan-NU Nru 62 (Is-sistemi kontra s-serq (għall-mopeds u għall-muturi))
                     
                     
                        ECE/TRANS/WP.29/2020/28
                     
                  
                        79
                     
                     
                        Proposta għas-Suppliment 2 għas-serje 03 ta’ emendi għar-Regolament tan-NU Nru 79 (It-tagħmir tal-istering)
                     
                     
                        ECE/TRANS/WP.29/2020/11
                     
                  
                        90
                     
                     
                        Proposta għas-Suppliment 5 għas-serje 02 ta’ emendi għar-Regolament tan-NU Nru 90 (Il-partijiet ta’ sostituzzjoni tal-ibbrejkjar)
                     
                     
                        ECE/TRANS/WP.29/2020/8
                     
                  
                        106
                     
                     
                        Proposta għas-Suppliment 18 għas-serje oriġinali ta’ emendi għar-Regolament Nru 106 tan-NU (It-tajers għall-vetturi agrikoli)
                     
                     
                        ECE/TRANS/WP.29/2020/5
                     
                  
                        107
                     
                     
                        Proposta għas-Suppliment 9 għas-serje 06 ta’ emendi għar-Regolament tan- NU Nru 107 (Il-vetturi tat-tip M2 u M3)
                     
                     
                        ECE/TRANS/WP.29/2020/12
                     
                  
                        107
                     
                     
                        Proposta għas-Suppliment 4 għas-serje 07 ta’ emendi għar-Regolament tan-NU Nru 107 (Il-vetturi tat-tip M2 u M3)
                     
                     
                        ECE/TRANS/WP.29/2020/13
                     
                  
                        107
                     
                     
                        Proposta għas-Suppliment 3 għas-serje 08 ta’ emendi għar-Regolament tan-NU Nru 107 (Il-vetturi tat-tip M2 u M3)
                     
                     
                        ECE/TRANS/WP.29/2020/14
                     
                  
                        110
                     
                     
                        Proposta għas-Suppliment 1 għas-serje 04 ta’ emendi għar-Regolament tan- NU Nru 110 (Il-vetturi tas-CNG u tal-LNG)
                     
                     
                        ECE/TRANS/WP.29/2020/20
                     
                  
                        110
                     
                     
                        Proposta għas-Suppliment 2 għas-serje 04 ta’ emendi għar-Regolament tan-NU Nru 110 (Il-vetturi tas-CNG u tal-LNG)
                     
                     
                        ECE/TRANS/WP.29/2020/21
                     
                  
                        117
                     
                     
                        Proposta għas-Suppliment 11 għas-serje 02 ta’ emendi għar-Regolament tan-NU Nru 117 (Ir-reżistenza tat-tajers għad-dawrien, l-istorbju tad-dawrien tagħhom u l-qabda tagħhom fuq l-imxarrab)
                     
                     
                        ECE/TRANS/WP.29/2020/6
                     
                  
                        121
                     
                     
                        Proposta għas-Suppliment 4 għas-serje 01 ta’ emendi għar-Regolament tan-NU Nru 121 (L-identifikazzjoni tal-kontrolli, tal-indikaturi operatorji u tal-indikaturi)
                     
                     
                        ECE/TRANS/WP.29/2020/22
                     
                  
                        122
                     
                     
                        Proposta għas-Suppliment 6 għar-Regolament tan-NU Nru 122 (Is-sistemi tat-tisħin)
                     
                     
                        ECE/TRANS/WP.29/2020/23
                     
                  
                        128
                     
                     
                        Proposta għas-Suppliment 10 għall-verżjoni oriġinali tar-Regolament tan-NU Nru 128
                     
                     
                        ECE/TRANS/WP.29/2020/31
                     
                  
                        144
                     
                     
                        Proposta għas-Suppliment 1 għar-Regolament tan-NU Nru 144 (Is-Sistemi tas-Sejħiet ta’ Emerġenza f’każ ta’ Inċidenti)
                     
                     
                        ECE/TRANS/WP.29/2020/24
                     
                  
                        144
                     
                     
                        Proposta għas-serje 01 ta’ emendi għar-Regolament tan-NU Nru 144 (Is-Sistemi tas-Sejħiet ta’ Emerġenza f’każ ta’ Inċidenti)
                     
                     
                        ECE/TRANS/WP.29/2020/29
                     
                  
                        148
                     
                     
                        Proposta għas-Suppliment 2 għas-serje oriġinali tar-Regolament tan-NU Nru 148 dwar l-apparat għas-sinjalar bid-dawl (LSD)
                     
                     
                        ECE/TRANS/WP.29/2020/32
                     
                  
                        149
                     
                     
                        Proposta għas-Suppliment 2 għas-serje oriġinali tar-Regolament tan-NU Nru 149 dwar l-apparat għat-tidwil tat-toroq (RID)
                     
                     
                        ECE/TRANS/WP.29/2020/33
                     
                  
                        150
                     
                     
                        Proposta għas-Suppliment 2 għas-serje oriġinali tar-Regolament tan-NU Nru 150 dwar l-apparat retroriflettiv (RRD)
                     
                     
                        ECE/TRANS/WP.29/2020/34
                     
                  
                        151
                     
                     
                        Proposta għas-Suppliment 1 għar-Regolament tan-NU Nru 151 (Is-sistemi ta’ informazzjoni dwar il-punti moħbija (BSIS))
                     
                     
                        ECE/TRANS/WP.29/2020/18, WP.29-180-05
                     
                  
                        152
                     
                     
                        Proposta għas-Suppliment 1 għar-Regolament tan-NU Nru 152 (Is-sistema avvanzata għall-ibbrejkjar f’emerġenza (l-AEBS) għall-vetturi tat-tip M1 u N1)
                     
                     
                        ECE/TRANS/WP.29/2020/9
                     
                  
                        152
                     
                     
                        Proposta għas-serje 01 ta’ emendi għar-Regolament tan-NU Nru 152 (Is-sistema avvanzata għall-ibbrejkjar f’emerġenza (l-AEBS) għall-vetturi tat-tip M1 u N1)
                     
                     
                        ECE/TRANS/WP.29/2020/10
                     
                  
               
            
                        Numru tal-GTR
                     
                     
                        Titlu tal-punt fl-aġenda
                     
                     
                        Referenza tad-dokument
                     
                  
                        3
                     
                     
                        Proposta għall-Emenda Nru 4 għall-GTR Nru 3 (Is-sistemi tal-ibbrejkjar tal-muturi)
                        Proposta għar-rapport tekniku għall-Emenda nru 4 għall-GTR Nru 3 (Is-sistemi tal-ibbrejkjar tal-muturi)
                        L-awtorizzazzjoni biex jiġu żviluppati emendi għall-GTR Nru 3
                     
                     
                        ECE/TRANS/WP.29/2020/47
                        ECE/TRANS/WP.29/2020/48
                        ECE/TRANS/WP.29/AC.3/47
                     
                  
                        6
                     
                     
                        Proposta għall-Emenda Nru 2 għall-GTR Nru 6 (Il-ħġieġ tas-sikurezza)
                        Proposta għar-rapport tekniku għall-Emenda Nru 2 għall-GTR Nru 6 (Il-ħġieġ tas-sikurezza)
                        L-awtorizzazzjoni biex jiġu żviluppati emendi għall-GTR Nru 6
                     
                     
                        ECE/TRANS/WP.29/2020/43
                        ECE/TRANS/WP.29/2020/44
                        ECE/TRANS/WP.29/AC.3/52
                     
                  
                        6
                     
                     
                        Proposta għall-Emenda Nru 3 għall-GTR Nru 6 (Il-ħġieġ tas-sikurezza)
                        Proposta għar-rapport tekniku għall-Emenda Nru 3 għall-GTR Nru 6 (Il-ħġieġ tas-sikurezza)
                        L-awtorizzazzjoni biex tiġi żviluppata emenda għall-GTR Nru 6
                     
                     
                        ECE/TRANS/WP.29/2020/45
                        ECE/TRANS/WP.29/2020/46
                        ECE/TRANS/WP.29/AC.3/52
                     
                  
                        16
                     
                     
                        Proposta għall-emenda nru 2 tal-GTR Nru 16 (It-tajers)
                        Proposta għar-rapport tekniku għall-Emenda Nru 2 għall-GTR Nru 16 (It-tajers)
                        L-awtorizzazzjoni biex jiġu żviluppati emendi għall-GTR Nru 16
                     
                     
                        ECE/TRANS/WP.29/2020/41
                        ECE/TRANS/WP.29/2020/42
                        ECE/TRANS/WP.29/AC.3/48/Rev.1
                     
                  
               
            
                        Numru tar-Riżoluzzjoni
                     
                     
                        Titlu tal-punt fl-aġenda
                     
                     
                        Referenza tad-dokument
                     
                  
                        R.E.5
                     
                     
                        Proposta għall-emenda nru 5 għar-Riżoluzzjoni Kkonsolidata dwar l-ispeċifikazzjoni komuni tal-kategoriji tas-sorsi tad-dawl (R.E.5)
                     
                     
                        ECE/TRANS/WP.29/2020/37
                     
                  
               
            
                        Affarijiet oħrajn
                     
                     
                        Titlu tal-punt fl-aġenda
                     
                     
                        Referenza tad-dokument
                     
                  
                         
                     
                     
                        L-awtorizzazzjoni biex tiġi żviluppata emenda għall-GTR Nru 6 (Il-ħġieġ tas-sikurezza)
                     
                     
                        ECE/TRANS/WP.29/AC.3/55
                     
                  
                         
                     
                     
                        L-awtorizzazzjoni riveduta biex jiġi żviluppat GTR ġdid dwar id-DEVP
                     
                     
                        ECE/TRANS/WP.29/AC.3/53/Rev.1
                     
                  
               (1)  Id-dokumenti kollha msemmijin fit-tabella jinsabu fis-sit li ġej: http://www.unece.org/trans/main/wp29/wp29wgs/wp29gen/gen2020.html.